b"\n_START_ARTICLE_\nKing's Cross stasjon\n_START_SECTION_\nLokalisering og navn\n_START_PARAGRAPH_\nStasjonen er lokalisert ved Londons indre ringvei ved den \xc3\xb8stlige enden av Euston Road, ved siden av krysset mellom Pentonville Road, Gray's Inn Road og York Way. I vest, p\xc3\xa5 den andre siden av Pancras Road, er St. Pancras stasjon. Flere bussruter i London, inkludert 10, 30, 59, 73, 91, 205, 390, 476 g\xc3\xa5r forbi foran eller ved siden av stasjonen._NEWLINE_King's Cross er stavet b\xc3\xa5de med og uten en apostrof. King's Cross er benyttet i skilting til jernbaneselskapet Network Rail og ved stasjonene til Londons undergrunnsbane, p\xc3\xa5 banekartet, og p\xc3\xa5 det offisielle nettstedet til Network Rail. Det er sjeldent benyttet p\xc3\xa5 de eldste kartene over undergrunnsbanen, men har v\xc3\xa6rt jevnlig benyttet p\xc3\xa5 dem siden 1951. Kings X, Kings + og London KX er forkortelser som benyttes i kontekster med d\xc3\xa5rlig plass. Stasjonskoden for National Rail er KGX.\n_START_SECTION_\nStasjonen i Harry Potter-b\xc3\xb8kene\n_START_PARAGRAPH_\nKing's Cross stilling i Harry Potter-b\xc3\xb8kene, av J. K. Rowling er at stasjonen er startsted for Galtvortekspressen. Toget kj\xc3\xb8rer fra plattform 9\xc2\xbe som man kan n\xc3\xa5 ved \xc3\xa5 g\xc3\xa5 gjennom bommen mellom plattform 9 og 10._NEWLINE_Egentlig ligger plattform 9 og 10 i separate bygninger fra hovedstasjonen, slik at bommen som skulle v\xc3\xa6rt mellom dem er egentlig et annet spor. Rowling husket hvordan sporene l\xc3\xa5, men trodde de var i hoveddelen av stasjonen. I et intervju i 2001 p\xc3\xa5pekte hun at hun hadde blandet sammen King's Cross med Euston. Men der ligger heller ikke sporene ved siden av hverandre, s\xc3\xa5 dette m\xc3\xa5 v\xc3\xa6re en magisk stasjon._NEWLINE_Innspillingen av filmene foregikk i hovedbygningen mellom plattform 4 og 5, og numrene ble erstattet med 9 og 10."